open-index/open-wikipedia-markdown huggingface dataset:
Γεωειδές

thumb|right|400px|Απεικόνιση επιφάνειων που χρησιμοποιούνται στη Γεωδαισία. Το γεωειδές απέχει εμφανώς από τις άλλες επιφάνειες και ταυτίζεται με τη ΜΣΘ στη θάλασσα. Η ΜΣΘ δεν πρέπει να συγχέεται με την πραγματική επιφάνεια της θάλασσας.
Ως **γεωειδές** θεωρητικά ορίζεται η ισοδυναμική επιφάνεια του γήινου βαρυτικού πεδίου που ταυτίζεται παγκόσμια (με αρκετή ακρίβεια) με τη μέση στάθμη της θάλασσας (ΜΣΘ) (των ωκεανών), μη λαμβάνοντας υπόψη την επίδραση των παλιρροιών, των ρευμάτων, των πλανητικών επιδράσεων και ακόμα των μετεωρολογικών φαινομένων ( μεταβολής της πυκνότητας, του κυματισμού κ.ά.) και προεκταθεί νοητά σε όλες τις ηπειρωτικές περιοχές της Γης. 

## Γενικά
Η επιφάνεια του γεωειδούς δεν ταυτίζεται ούτε με τη φυσική γήινη επιφάνεια (ΦΓΕ) αλλά ούτε με διάφορα μαθηματικά μοντέλα αναπαράστασής της, όπως η σφαίρα ή το ελλειψοειδές εκ περιστροφής (ΕΕΠ). Παρά ταύτα η γνώση της γεωμετρίας του γεωειδούς κρίνεται λίαν απαραίτητη όταν μάλιστα πρόκειται να ακολουθήσουν γεωδαιτικές μετρήσεις όπως μηκών ή γωνιών από την επιφάνεια της Γης σε μαθηματική επιφάνεια όπως τυγχάνει το ΕΕΠ.  

Ο προσδιορισμός της επιφάνειας του γεωειδούς κυριολεκτικά βασίζεται στην ανάλυση του πεδίου βαρύτητας. Το γεωειδές ως θεωρητικό σχήμα φέρεται παντού κάθετα στην έλξη της βαρύτητας αποτελώντας έτσι ισοδυναμική επιφάνεια του βαρυτικού πεδίου της Γης, διατηρώντας το σχήμα του ελλειψοειδούς εκ περιστροφής με μέγιστη αποχή μέχρι τα 110 μέτρα. Γενικά είναι μια ανώμαλη επιφάνεια, ομαλότερη όμως από τη ΦΓΕ, και οι διαφορές του στην Ελλάδα από το γεωελλειψοειδές του GRS80 (που ελαφρώς τροποποιημένο χρησιμοποιείται και στο Ελληνικό Γεωδαιτικό Σύστημα Αναφοράς 1987), ποικίλλουν από λίγα ως και μερικές δεκάδες μέτρα.

## Είδη γεωειδούς
Το γεωειδές ανάλογα με τα παρατηρούμενα δεδομένα για τον προσδιορισμό του υψομέτρου διακρίνεται σε:
# *Βαρυτημετρικό γεωειδές*: όπου λαμβάνονται δεδομένα βαρύτητας (βαρυτικού πεδίου) του τόπου μελέτης.
# *Αστρογεωδαιτικό γεωειδές*: όπου λαμβάνονται αστρικές παρατηρήσεις για τις αποκλίσεις της κατακορύφου.
# *Αλτιμετρικό γεωειδές*: όπου λαμβάνονται δεδομένα αλτιμετρίας, και στο σύγχρονο
# *GPS/χωροσταθμικό γεωειδές*: όπου λαμβάνονται δεδομένα από το Παγκόσμιο Σύστημα Στιγματοθέτησης
Γενικά ο προσδιορισμός του γεωειδούς γίνεται με ένα ελλειψοειδές αναφοράς καλούμενο επί τούτου **γεωελλειψοειδές** με συνδυασμό κάποιων δεδομένων ή μετρήσεων.

## Βλέπε επίσης
* Γεωδαισία
* Βαρυτημετρία
* Κατακόρυφος

## Παραπομπές


## Πηγές
* Εγκυκλοπαίδεια *Πάπυρος Larousse Britannica*, τ.17ος, σ.17.

## Βιβλιογραφία
* Λιβιεράτος, Ε., Α. Φωτίου: "Ελλειψοειδής Γεωδαισία και Γεωδαιτικά Δίκτυα", Εκδόσεις Ζήτη, Θεσσαλονίκη, 1986. 
* Λιβιεράτος, Ε.: "Θεωρία της Γεωδαισίας", Εκδόσεις Ζήτη, Θεσσαλονίκη, 1989.
* Κατσάµπαλος, Κ.Ε., Η.Ν. Τζιαβός: "Φυσική Γεωδαισία" Εκδόσεις Ζήτη, Θεσσαλονίκη 1991.
* ∆ερµάνης, Α.: "∆ιαστηµική Γεωδαισία και Γεωδυναµική", Εκδόσεις Ζήτη, Θεσσαλονίκη 1999.   

Κατηγορία:Γεωδαισία
Πρωτάθλημα Ελλάδας καλαθοσφαίρισης νεανίδων

Το Πρωτάθλημα Ελλάδας καλαθοσφαίρισης νεανίδων διοργανώνεται από την Ελληνική Ομοσπονδία Καλαθοσφαίρισης. Την περίοδο 1986-87 διεξήχθη για πρώτη φορά με πρωταθλήτρια την ομάδα του Α.Ο. Σερρών. Ο ΔΑΣ Άνω Λιοσίων είναι η πιο επιτυχημένη ομάδα του θεσμού έχοντας κατακτήσει το τρόπαιο 8 φορές από το 1998. 

Πρωταθλητής για το 2022 είναι ο Παναθηναϊκός κατακτώντας τον τίτλο για 2η φορά στην ιστορία του, στην τελική φάση του πρωταθλήματος που διεξήχθη στο Επταπύργιο Συκεών στη Θεσσαλονίκη. 

## Πρωταθλήτριες

## Σύνολο τίτλων

## Παραπομπές


## Εξωτερικοί σύνδεσμοι
* Πρωταθλήτριες Ομάδες Νεανίδων (1986-2012), πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.


Καλαθοσφαιριση Νεανιδων
Γήινη τροχιά

thumb|250px|Διάφορες γήινες τροχές.
**Γήινη τροχιά** είναι μία τροχιά γύρω από τη Γη. Η Σελήνη, ο μόνος φυσικός δορυφόρος της Γης, βρίσκεται σε τροχιά γύρω της. Τεχνητοί δορυφόροι είναι επίσης τοποθετημένοι σε γήινη τροχιά, ενώ εξερευνητικές διαστημικές συσκευές ξεκινούν γενικά την αποστολή τους διατρέχοντας πρώτα μία γήινη τροχιά προτού να συνεχίσουν το ταξίδι τους για άλλο ουράνιο σώμα.

## Τροχές
* Χαμηλή γήινη τροχιά
* Μεσαία γήινη τροχιά
* Γεωσύγχρονη τροχιά
* Πολική τροχιά
* Σύγχρονη με τον Ήλιο  τροχιά

## Δείτε επίσης
* Δορυφόρος

Κατηγορία:Γη
Κατηγορία:Τροχιές
Πρωτάθλημα Ελλάδας καλαθοσφαίρισης κορασίδων

Το Πανελλήνιο Πρωτάθλημα Κορασίδων Καλαθοσφαίρισης διοργανώνεται από την Ελληνική Ομοσπονδία Καλαθοσφαίρισης. Την περίοδο 1989-90 διεξήχθη για πρώτη φορά με πρωταθλήτρια την ομάδα του Απόλλων Καλαμαριάς η οποία μαζί με τον Δ.Α.Σ. Άνω Λιοσίων είναι οι πιο επιτυχημένες ομάδες του θεσμού, έχοντας κατακτήσει το τρόπαιο από 4 φορές. Πρωταθλήτρια ομάδα για το 2025 είναι ο Παναθλητικός Συκεών. 

## Πρωταθλήτριες

## Σύνολο τίτλων

## Παραπομπές


## Εξωτερικοί σύνδεσμοι
* Πρωταθλήτριες Ομάδες Κορασίδων (1989-2012), πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

*
Καλαθοσφαιριση Κορασιδων
Επικράτεια (βιολογία)

Στην συστηματική ταξινόμηση **επικράτεια**, **υπερβασίλειο** ή **αυτοκρατορία** ονομάζεται η υψηλότερη κατηγορία οργανισμών, η οποία είναι υψηλότερη ακόμη και από το  βασίλειο. 

## Σύστημα των τριών επικρατειών
Σύμφωνα με το **σύστημα των τριών επικρατειών**, του Καρλ Βέζε, που προτάθηκε το 1990, το εξελικτικό δέντρο όλων των των ζώντων οργανισμών περιλαμβάνει τρεις επικράτειες: τα Αρχαία, τα Βακτήρια, και τα Ευκαρυωτικά. Ο διαχωρισμός αυτών των τάξεων αντανακλά θεμελιώδεις διαφορές στα γονιδιώματά τους.

[thumb|center|500px|Το [φυλογενετικό δένδρο όλων των ζώντων οργανισμών, βασισμένο στα δεδομένα των rRNA γονιδίων, που δείχνει τον διαχωρισμό των τριών επικρατειών των βακτηρίων, των αρχαίων και των ευκαρυωτών, όπως περιγράφηκαν αρχικά από τον Καρλ Βέζε (Carl Woese).]]

## Άλλα προτεινόμενα συστήματα
Αν και το σύστημα των τριών επικρατειών θεωρείται ως επικρατέστερο στον επιστημονικό κύκλο, άλλες εναλλακτικές θεωρίες έχουν κάνει την εμφάνισή τους, οι οποίες διαφέρουν κυρίως στην τοποθέτηση των πρώιμων ομάδων με διαφορετικό τρόπο, εξαιτίας της αιφνίδιας πιθανώς εξέλιξης του rRNA. Μεταξύ άλλων αυτά είναι:

*Το **σύστημα των δύο επικρατειών**, με κύριες ομάδες τους Προκαρυώτες, τους Ευκαρυώτες και τα Αρχαία.
*Το **σύστημα των έξι [[βασίλειο (βιολογία)|βασιλείων]]**, με κύριες ομάδες τα Ευβακτήρια, τα Αρχαιοβακτήρια, τα Πρώτιστα, τους Μύκητες, τα Φυτά και τα Ζώα.
* Το εναλλακτικό **σύστημα των τριών επικρατειών** (Ευβακτήρια, Αρχαία, Ευκαρυώτες) με 5 **Υπερομάδες** στους Ευκαρυώτες.

## Δείτε επίσης

*Ταξινομία
*Φυλογενετικό δέντρο
*Εξέλιξη

## Παραπομπές


Κατηγορία:Ταξινομία
Βίλλεμστατ

Το **Βίλλεμστατ** () είναι πρωτεύουσα του Κουρασάο και πρώην πρωτεύουσα των Ολλανδικών Αντιλλών μέχρι τη διάλυσή τους τον Οκτώβριο του 2010. Η πόλη βρίσκεται στο ομώνυμο νησί της Καραϊβικής Θάλασσας, με τον πληθυσμό της να εκτιμάται στους 140.000 κατοίκους. 

Βρίσκεται στο νοτιοδυτικό τμήμα του νησιού. Το ιστορικό κέντρο του Βίλλεμσταντ χωρίζεται σε δύο τμήματα, την *Πούντα*, η οποία δημιουργήθηκε το 1634 όταν οι Ολλανδοί κατέλαβαν το νησί από τους Ισπανούς και την *Οστρομπάντα* που ιδρύθηκε το 1707 και θεωρείται το πολιτιστικό κέντρο της πόλης. Μεταξύ των δύο αυτών τμημάτων υπάρχει ο κολπίσκος της Αγίας Άννας, που σχηματίζει ένα φυσικό λιμάνι με το όνομα "Σότεγκατ". Τα δύο τμήματα της πόλης ενώνονται με πλωτή γέφυρα που φέρει το όνομα της Βασίλισσας Έμμας και κατασκευάστηκε το 1888, ενώ σύνδεση υπάρχει και μέσω μιας άλλης, νεότερης γέφυρας (του 1967) που φέρει το όνομα της Βασίλισσας Τζουλιάνας. 

Η πόλη περιέχει μια σειρά από κτίρια αποικιακής αρχιτεκτονικής, επηρεασμένα από το ολλανδικό στυλ. Το κέντρο της πόλης, με την ιδιόμορφη αρχιτεκτονική του και την όμορφη είσοδο λιμανιού, έχει συμπεριληφθεί στον Κατάλογο Μνημείων Παγκόσμιας Πολιτιστικής Κληρονομιάς της UNESCO.

Λόγω της θέσης της κοντά στην πετρελαιοπαραγωγό Βενεζουέλα, την πολιτική σταθερότητά του και το φυσικό βαθύ λιμάνι του, το Βίλλεμσταντ αποτελεί ένα από τα σημαντικότερα λιμάνια στην Καραϊβική. Στην πόλη υπάρχει επίσης ένα διυλιστήριο πετρελαίου, το οποίο αρχικά ανήκε στη Shell, αλλά αργότερα παραχωρήθηκε στην τοπική κυβέρνηση και τώρα είναι μισθωμένο στην PDVSA, την κρατική εταιρεία πετρελαίου της Βενεζουέλας. 

Η πόλη εξυπηρετείται επίσης από το διεθνές αεροδρόμιο Χάτο.

## Παραπομπές


## Εξωτερικοί σύνδεσμοι
* 

Κατηγορία:Κουρασάο
Κατηγορία:Ολλανδικές Αντίλλες
Συνομοταξία

Στη βιολογία, **συνομοταξία** (Λατινικά: *phylum* = **φύλο**, δηλαδή φυλή) ονομάζεται η ταξινομική βαθμίδα που βρίσκεται κάτω από το Βασίλειο και πάνω από την Ομοταξία.

Αν και η χρήση του όρου συχνά χρησιμοποιείται σαν να πρόκειται για μία ξεκάθαρα ορισμένη βιολογική κατηγορία, δεν υπάρχει ακόμη κάποιος ευρέως αποδεκτός ορισμός της λέξης. Θεωρείται πολλές φορές και ως ακυρολεξία που επιδεικνύει την άγνοια του πομπού. Κατά συνέπεια, η χρήση του όρου ποικίλει ανάλογα με τον συγγραφέα.

## Παραπομπές


Κατηγορία:Ταξινομία
Δέσιμο (ερωτικό)

[thumb|right|250px|Bondage τύπου κλασικού Hogtie μαζί με [Φίμωτρο (BDSM)|φίμωτρο]]
Το **ερωτικό δέσιμο** (**bondage**) είναι η χρήση δεσμών, κυρίως σχοινιά, για τη σεξουαλική ευχαρίστηση των εμπλεκομένων μερών. Μπορεί να χρησιμοποιηθεί από μόνο του ή σαν κομμάτι της σεξουαλικής δραστηριότητας ή της δραστηριότητας του BDSM.

Κατηγορία:Σεξουαλικές πράξεις
Κατηγορία:BDSM πρακτικές
Υπασβεστιαιμία

Η **υπασβεστιαιμία** είναι ηλεκτρολυτική διαταραχή που οφείλεται σε χαμηλά επίπεδα ασβεστίου στο αίμα. Οι εργαστηριακές τιμές του ασβεστίου στην περίπτωση υπασβεστιαιμίας είναι μικρότερες από 2.1&nbsp;mmol/L ή 9&nbsp;mg/dl ή στην περίπτωση του ιονισμένου ασβεστίου μικρότερες από 1.1&nbsp;mmol/L (4.5&nbsp;mg/dL).

Στο αίμα περίπου η μισή ποσότητα του ασβεστίου είναι συνδεδεμένη με πρωτεΐνες, όπως είναι η λευκωματίνη του ορού, αλλά είναι το μη συνδεδεμένο-ιονισμένο ασβέστιο αυτό που το σώμα ρυθμίζει. Αν τα επίπεδα των πρωτεϊνών του αίματος ενός ατόμου είναι παθολογικά, η μέτρηση του ασβεστίου του πλάσματος μπορεί να μην είναι ακριβής. Τότε χρησιμοποιούμε τη μέτρηση του ιονισμένου ασβεστίου. Όταν έχουμε μειωμένη αλβουμίνη ορού (συχνά σε ασθενείς με χρόνιες νόσους, ηπατικές ασθένειες ή ακόμα και μετά από μεγάλη νοσοκομειακή νοσηλεία) ο τύπος διόρθωσης του ασβεστίου είναι: Διορθωμένο ασβέστιο = ασβέστιο ορού + [(4.0 - αλβουμίνη ορού) * 0.8]. Έτσι αν η αλβουμίνη είναι μειωμένη, το μετρούμενο ασβέστιο μπορεί να φαίνεται μειωμένο ενώ στην πραγματικότητα να βρίσκεται εντός φυσιολογικών ορίων.

## Αίτια
Μπορεί να οφείλεται σε ανεπάρκεια/δυσλειτουργία παραθυρεοειδικής ορμόνης (παραθορμόνης) [PTH], ανεπάρκεια βιταμίνης D, πολύ υψηλής υπερμαγνησιαιμίας ή πολύ χαμηλής υπομαγνησιαιμίας.

600px|χωρίς-πλαίσιο|κέντρο

Ειδικότερα, η υπασβεστιαιμία μπορεί να έχει σχέση με χαμηλά επίπεδα PTH στον κληρονομικό υποπαραθυρεοειδισμό, στον επίκτητο υποπαραθυρεοειδισμό (χειρουργική αφαίρεση) και στην υπομαγνησιαιμία. Στην υπασβεστιαιμία μπορούμε να έχουμε υψηλά επίπεδα PTH όταν η ορμόνη δυσλειτουργεί, στην χρόνια νεφρική ανεπάρκεια και στην ανεπάρκεια βιταμίνης D.

*Διατροφικές διαταραχές
* Έκθεση σε μόλυβδο
* Υπερβολική κατανάλωση συμπληρωμάτων διατροφής που περιέχουν μαγνήσιο
* Παρατεταμένη χρήση φαρμάκων/καθαρτικών που περιέχουν μαγνήσιο
* Απουσία παραθυρεοειδικής ορμόνης (PTH) 
** Κληρονομικός υποπαραθυρεοειδισμός
** Επίκτητος υποπαραθυρεοειδισμός 
** Υπομαγνησιαιμία 
** Μετά από παραθυρεοειδεκτομή 
** Μετά από θυρεοειδεκτομή, οι παραθυρεοειδείς αδένες βρίσκονται πολύ κοντά στον θυρεοειδή και μπορούν να τραυματιστούν κατά τη διάρκεια της επέμβασης
** Στο σύνδρομο ΝτιΤζορτζ
* Μη αποτελεσματική PTH
** Χρόνια νεφρική ανεπάρκεια
** Έλλειψη βιταμίνης D
*** Μειωμένη διαιτητική πρόσληψη 
*** Μειωμένη έκθεση στον ήλιο
*** Παθολογικός μεταβολισμός βιταμίνης D
**** Αντιεπιληπτική θεραπεία
**** Ραχίτιδα τύπου Ι, εξαρτώμενη στην βιταμίνη D 
** Μη αποτελεσματική ενεργή βιταμίνη D
*** Εντερική δυσαπορρόφηση
***Ραχίτιδα τύπου II
** Ψευδοϋποπαραθυρεοειδισμός
* Ανεπάρκεια PTH
** Οξεία υπερφωσφαταιμία
*** Λύση όγκου
*** Οξεία νεφρική ανεπάρκεια
*** Ραβδομυόλυση (αρχικό στάδιο)
* Έκθεση σε υδροφθορικό οξύ
* Επιπλοκή παγκρεατίτιδας 
* Αποτέλεσμα υπεραερισμού
* Αλκάλωση, συχνά αναπνευστική αλκάλωση λόγω υπεραερισμού
* Νεογνική υπασβεστιαιμία
** Πολύ μικρό βάρος γέννησης (2-D3) είναι συχνά απαραίτητη προκειμένου να αποφευχθεί περαιτέρω επιδείνωση.

## Παραπομπές

## Πηγές
*Hypocalcemia στο *Medscape*.

Κατηγορία:Μεταβολισμός
Κατηγορία:Παθήσεις του αίματος
Τζόνι Χαλιντέι

Ο **Τζόνι Χαλιντέι** (πραγματικό όνομα **Ζαν-Φιλίπ Σμετ**, Παρίσι, 15 Ιουνίου 1943 - 5 Δεκεμβρίου 2017) ήταν Γάλλος τραγουδιστής και ηθοποιός.

Ξεκίνησε την καριέρα του το 1959. Το πρώτο του άλμπουμ "Hello! Johnny" κυκλοφόρησε το 1960. Την εποχή εκείνη θεωρήθηκε από τα μέσα ως ο *Γάλλος Έλβις Πρίσλεϊ*. Μετρά 18 πλατινένια άλμπουμ, ενώ είχε πουλήσει πάνω από 110 εκατομμύρια δίσκους παγκοσμίως μέχρι το 2012.

Πέθανε στο Παρίσι στις 5 Δεκεμβρίου 2017, από καρκίνο των πνευμόνων. Στην κηδεία του συνόδεψαν τη σορό του μεγάλος αριθμός θαυμαστών του, ανάμεσα στους οποίους και ο πρόεδρος της Γαλλίας Εμμανυέλ Μακρόν ο οποίος εκφώνησε επικήδειο λόγο.

## Προσωπική ζωή
Στις 12 Απριλίου 1965 παντρεύτηκε τη Σιλβί Βαρτάν με την οποία απέκτησε έναν γιο. Ο διεθνής τύπος τους χαρακτήρισε ως "χρυσό ζευγάρι". Χώρισαν το 1980.

Τελευταία του σύζυγος ήταν η Λετισιά Μαρί-Κριστίν Μπουντού με την οποία είχαν δύο υιοθετημένα κοριτσάκια από το Βιετνάμ.

## Ελλάδα
Κατά τη διάρκεια τουρνέ το 1973 εμφανίστηκε και στην Ελλάδα. Η επίδραση του στην ελληνική κοινωνία φαίνεται από το γεγονός ότι ο Χρηστάκης είχε χαρακτηριστεί σαν ο Έλληνας Τζόνι Χαλιντέι.
## Παραπομπές


Κατηγορία:Γάλλοι ηθοποιοί κινηματογράφου
Κατηγορία:Γάλλοι τραγουδιστές
Κατηγορία:Ροκ μουσικοί
Κατηγορία:Γάλλοι ηθοποιοί τηλεόρασης
Φύλο (βιολογία)

Στη βιολογία, το **φύλο** ή **ομοιογένεια** (Λατινικά: *tribus* = φύλο, δηλαδή φυλή) είναι μια ταξινομική βαθμίδα πάνω από το γένος, αλλά κάτω από την οικογένεια και την υποοικογένεια. Μερικές φορές υποδιαιρείται σε **υποφύλα** ή **υφομοιογένειες** (Λατινικά: *subtribus*).

Δεν πρέπει να συγχέεται με τον λατινικό όρο *phylum* που αναφέρεται στη βαθμίδα συνομοταξία.

## Θέση ταξινόμησης
:* Οικογένεια
::* Υποοικογένεια
:::* **Ομοιογένεια ή Φύλο**
::::* Γένος
:::::* Είδος

## Παραπομπές


Κατηγορία:Ταξινομία
Κατηγορία:Βοτανολογική ονοματολογία
Κατηγορία:Ταξινομία φυτών
Νευρογλοιακά κύτταρα

Τα **νευρογλοιακά κύτταρα** είναι μη-νευρωνικά κύτταρα με ποικίλα σχήματα τα οποία συμβάλλουν στη διατήρηση της ομοιόστασης και παρέχουν στήριξη και προστασία στους νευρώνες του εγκεφάλου. Σύμφωνα με παλαιότερες μελέτες η αναλογία ήταν ένα νευρογλοιακό κύτταρο προς δέκα νευρώνες αλλά τώρα η αναλογία θεωρείται ότι είναι ένα νευρογλοιακό κύτταρο προς έναν νευρώνα.

Υπάρχουν έξι είδη νευρογλοιακών κυττάρων: τα μικρογλοία (ΚΝΣ), τα αστρογλοία (ΚΝΣ), οι ολιγοδενδρίτες (ΚΝΣ), τα επενδυματικά κύτταρα (ΚΝΣ), τα κύτταρα Schwann (ΠΝΣ) και τα δορυφορικά κύτταρα (ΠΝΣ).

Τα νευρογλοιακά κύτταρα έχουν τους εξής ρόλους: 
* να περιβάλλουν τους νευρώνες, να τους κρατάνε στη θέση τους καθώς και να απομακρύνουν άχρηστες ουσίες από αυτούς
* να παρέχουν θρεπτικές ουσίες και οξυγόνο στους νευρώνες
* να απομονώνουν τον ένα νευρώνα από τον άλλον 
* να εξουδετερώνουν παθογόνα 
* να απομακρύνουν νεκρούς νευρώνες 
* να περιβάλλουν τον νευράξονα και να συμβάλλουν στη μόνωσή του και
* να επιταχύνουν τη μεταφορά των νευρικών ώσεων
Η σημαντικότερη λειτουργία των ολιγοδενδριτών είναι η δημιουργία του μυελώδους ελύτρου στο ΚΝΣ
Κατηγορία:Νευροβιολογία
Κατηγορία:Ζωικά κύτταρα
Νέπιντο

Το **Νέπιντο** (Μιανμάρ: နေပြည်တော် · προφορά: [nèpjìdɔ̀], επίσημη λατινική μεταγραφή: Naypyidaw ή Nay Pyi Taw ή Naypyitaw) είναι η επίσημη πρωτεύουσα της Μιανμάρ από τις 6 Νοεμβρίου 2005, μετά τη μετακίνησή της από τη Γιανγκόν (Ρανγκούν), 200 μίλια βορειότερα, σε μια περιοχή 2 μίλια δυτικά της πόλης Πινμάνα. Η πόλη βρίσκεται κεντρικότερα και σε πιο στρατηγική θέση, σε σχέση με την παλαιά πρωτεύουσα.

Το Νέπιντο είναι μια νέα πόλη, που η κατασκευή της ξεκίνησε το 2002, ενώ σήμερα ο πληθυσμός της φτάνει περίπου τους 925.000 κατοίκους (τρίτη μεγαλύτερη πόλη της χώρας). Το όνομα της νέας αυτής πόλης ανακοινώθηκε στις 27 Μαρτίου 2006 και γενικά σημαίνει «βασιλική πρωτεύουσα», «έδρα του βασιλιά» ή «κατοικία των βασιλέων» (κυριολεκτικά μεταφράζεται ως «βασιλική πόλη του ήλιου»).   

Είναι οργανωμένη σε μια σειρά από ζώνες. Υπάρχει οδική και σιδηροδρομική σύνδεση με άλλες πόλεις της χώρας, ενώ εξυπηρετείται και από το διεθνές αεροδρόμιο του Νέπιντο, 16 χιλιόμετρα νοτιοανατολικά της πόλης.

## Δείτε επίσης
*Εθνική Βιβλιοθήκη της Μιανμάρ

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Μιανμάρ
Κατηγορία:Πρωτεύουσες της Ασίας
721 Ταμπόρα

Η **Ταμπόρα (Tabora)** είναι ένας αστεροειδής που περιφέρεται στο εξωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,208. Ανακαλύφθηκε το 1911 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της σε ένα αστρονομικό συνέδριο στο Αμβούργο το 1913 από το όνομα του πλοίου πάνω στο οποίο έλαβε χώρα το συνέδριο.

## Φυσικά χαρακτηριστικά
Η μέση διάμετρος της Ταμπόρα εκτιμάται σε 76,07 χιλιόμετρα. Ο φασματικός τύπος της είναι **D**, ενώ το άλβεδό της είναι 0,0604. Η Ταμπόρα περιστρέφεται γύρω από τον εαυτό της μία φορά κάθε 8 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ταμπορα
722 Φρίντα

Η **Φρίντα (Frieda)** είναι ένας αστεροειδής που περιφέρεται στο εσωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,278. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Τα φυσικά χαρακτηριστικά της Φρίντας είναι άγνωστα.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Φριντα
723 Αμμονία

Η **Αμμονία (Hammonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,864. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη λατινική ονομασία του Αμβούργου.

## Φυσικά χαρακτηριστικά
Η μέση διάμετρος της Αμμονίας εκτιμάται σε 35,78 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,1829. Είναι άγνωστο αν και με ποια περίοδο περιστρέφεται η Αμμονία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αμμονια
724 Χαπάγκ

Ο **Χαπάγκ (Hapag)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,20. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τα αρχικά της εφοπλιστικής εταιρείας Hamburg-Amerikanische Packetfahrt-Actien-Gesellschaft (HAPAG).

Μετά την ανακάλυψή του ο Χαπάγκ χάθηκε και ξαναβρέθηκε το 1988 από τους T. Hioki και N. Kawasato, που παρατηρούσαν από την Οκουτάμα της Ιαπωνίας, ως 1988 VG2. Η πιο πρόσφατη αντίθεσή του ήταν στις 4 Ιουνίου 2010, ενώ η επόμενη θα συμβεί στις 23 Οκτωβρίου 2011.

## Φυσικά χαρακτηριστικά
Τα φυσικά χαρακτηριστικά του Χαπάγκ είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χαπαγκ
Πρωτάθλημα ποδοσφαίρου Σλοβακίας

Το **Πρωτάθλημα Ποδοσφαίρου Σλοβακίας** (σλοβακικά: *Slovak Super Liga*) γνωστό και ως *Corgoň Liga* για εμπορικούς λόγους, είναι η δημοφιλέστερη ποδοσφαιρική διοργάνωση της Σλοβακίας. Ξεκίνησε την περίοδο 1993-94 μετά τη διάλυση της Τσεχοσλοβακίας.

## Πληροφορίες

Το Πρωτάθλημα ποδοσφαίρου Σλοβακίας ξεκίνησε το 1993 και τις πρώτες τρεις περιόδους συμμετείχαν 12 ομάδες και στο τέλος του οποίου αγωνιζόταν σε πλέι-οφ και πλέι-άουτ. Τις επόμενες 4 περιόδους ως την σεζόν 1999-00 συμμετείχαν 16 ομάδες με το σύστημα βαθμολόγησης. Τη σεζόν 2000-01 εως τη σεζόν 2005-06 συμμετείχαν 10 ομάδες, ενώ από τη σεζόν 2006-07 έως και σήμερα στο πρωτάθλημα  συμμετέχουν 12 ομάδες.

## Πρωταθλητές

* 1993-94: Σλόβαν Μπρατισλάβας
* 1994-95: Σλόβαν Μπρατισλάβας
* 1995-96: Σλόβαν Μπρατισλάβας
* 1996-97: Κόζιτσε
* 1997-98: Κόζιτσε
* 1998-99: Σλόβαν Μπρατισλάβας
* 1999-00: ΦΚ Ίντερ Μπρατισλάβα
* 2000-01: ΦΚ Ίντερ Μπρατισλάβα
* 2001-02: ΜΣΚ Ζίλινα
* 2002-03: ΜΣΚ Ζίλινα
* 2003-04: ΜΣΚ Ζίλινα
* 2004-05: Αρτμέντια Πετρζάλκα
* 2005-06: ΜΦΚ Ρουζόμπεροκ
* 2006-07: ΜΣΚ Ζίλινα
* 2007-08: Αρτμέντια Πετρζάλκα
* 2008-09: Σλόβαν Μπρατισλάβας
* 2009-10: ΜΣΚ Ζίλινα
* 2010-11: Σλόβαν Μπρατισλάβας
* 2011-12: ΜΣΚ Ζίλινα
* 2012-13: Σλόβαν Μπρατισλάβας
* 2013-14: Σλόβαν Μπρατισλάβας
* 2014-15 :ΦΚ ΑΣ Τρέντσιν
* 2015-16: ΦΚ ΑΣ Τρέντσιν
* 2016-17: ΜΣΚ Ζίλινα
* 2017-18: ΦΚ Σπαρτάκ Τρνάβα
* 2018-19: Σλόβαν Μπρατισλάβας
* 2019-20: Σλόβαν Μπρατισλάβας 
* 2020-21: Σλόβαν Μπρατισλάβας
* 2021-22: Σλόβαν Μπρατισλάβας
* 2022-23: Σλόβαν Μπρατισλάβας
* 2023-24: Σλόβαν Μπρατισλάβας
* 2024-25: Σλόβαν Μπρατισλάβας
## Σύνολο τίτλων ανά σύλλογο

Μέχρι στιγμής (2025) συνολικά 8 ομάδες έχουν κατακτήσει το Πρωτάθλημα Σλοβακίας.

Προηγείται σε κατακτήσεις η Σλόβαν Μπρατισλάβας με 15 τίτλους και ακολουθεί η Ζίλινα με 7 τρόπαια. Το ρεκόρ συνεχόμενων κατακτήσεων έχει επίσης η Σλόβαν με σερί 6 κατακτήσεων (2019-2024).

## Χορηγίες

## Εξωτερικοί σύνδεσμοι
* Πρωταθλητές Σλοβακίας

Σλοβακια
Κατηγορία:Ποδοσφαιρικές διοργανώσεις Σλοβακίας
Κατηγορία:Ανώτατα εθνικά ποδοσφαιρικά πρωταθλήματα
720 Μπολινία

Η **Μπολινία (Bohlinia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,621. Ανακαλύφθηκε το 1911 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από τον Σουηδό αστρονόμο Καρλ Μπόλιν (Karl Petrus Theodor Bohlin), καθώς η ανακάλυψή της συνέπεσε με τα εξηκοστά πέμπτα γενέθλιά του. Η Μπολινία ανήκει στην Οικογένεια αστεροειδών της Κορωνίδος.

Το φαινόμενο μέγεθος της Μπολινίας κατά τη μέση αντίθεσή της είναι 13,0.

## Φυσικά χαρακτηριστικά
Η μέση διάμετρος της Μπολινίας εκτιμάται σε 33,73 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2029. Η Μπολινία περιστρέφεται γύρω από τον εαυτό της μία φορά κάθε 8 ώρες και 55 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Μπολινια
Κατηγορία:Αστεροειδείς της Οικογένειας της Κορωνίδος
CTL*

Η **CTL*** είναι ένα υπερσύνολο της CTL (λογικής υπολογιστικού δένδρου) και της LTL (γραμμικής χρονικής λογικής). Συνδυάζει ελεύθερα ποσοδείκτες μονοπατιών και χρονικούς τελεστές. Όπως η CTL, η CTL* είναι μια λογική διακλαδιζόμενου χρόνου. Η τυπική σημασιολογία των τύπων (formulae) της CTL* ορίζεται με βάση μια δεδομένη δομή Κρίπκε.

## Ιστορία
Η LTL έχει προταθεί για την επαλήθευση (verification) προγραμμάτων υπολογιστών από τον Αμίρ Πνουέλι το 1977. Τέσσερα χρόνια αργότερα, το 1981, οι E. M. Κλαρκ και E. A. Έμερσον εφηύραν τη CTL και τον έλεγχο μοντέλων σε CTL. Η CTL* ορίστηκε από τον E. Άλλεν Έμερσον και τον Τζόζεφ Χάλπερν το 1986.

Η CTL και η LTL αναπτύχθηκαν αυτόνομα πριν την CTL*. Και οι δύο λογικές έχουν καταλήξει να είναι πολύ σημαντικές στην κοινότητα του ελέγχου μοντέλων, ενώ η CTL* δεν έχει ακόμα πρακτική σημασία. Παρόλα αυτά, η υπολογιστική πολυπλοκότητα του ελέγχου μοντέλων σε CTL* δεν είναι χειρότερη από αυτήν της LTL: και οι δύο ανήκουν στο PSPACE.

## Παραδείγματα τύπων της CTL*
* CTL* τύπος που δεν ανήκει ούτε στην LTL ούτε στη CTL: EX(p) \land AFG(p)
* LTL τύπος που δεν ανήκει στη CTL: \ AFG(p)
* CTL τύπος που δεν ανήκει στην LTL: \ EX(p)
* CTL* τύπος που ανήκει και στη CTL και στην LTL: \ AG(p)

Σημείωση: Όταν η LTL θεωρείται υποσύνολο της CTL*, κάθε τύπος της LTL αποκτά έμμεσα ένα πρόθεμα με τον ποσοδείκτη μονοπατιών \ A.

## Δείτε επίσης
* Δομή Κρίπκε
* Έλεγχος μοντέλων
* Τυπική επαλήθευση
* Χρονική λογική

## Αναφορές
* Amir Pnueli: The temporal logic of programs. Proceedings of the 18th Annual Symposium on Foundations of Computer Science (FOCS), 1977,  46-57. DOI= 10.1109/SFCS.1977.32
* E. Allen Emerson, Joseph Y. Halpern: “Sometimes” and “not never” revisited: on branching versus linear time temporal logic. J. ACM 33, 1 (Jan. 1986), 151-178. DOI= http://doi.acm.org/10.1145/4904.4999
* Ph. Schnoebelen: The Complexity of Temporal Logic Model Checking. Advances in Modal Logic 2002: 393-436

## Εξωτερικοί σύνδεσμοι
* Εκπαιδευτικες διαφάνειες για τη CTL 

Κατηγορία:Λογική για Υπολογιστές
Κατηγορία:Τυπικές μέθοδοι
Κατηγορία:Χρονική λογική
Χουάν Φερέρο

Ο **Χουάν Φερέρο** (Juan Ferrero, Πουέντε Αλμουχέι, Λεόν, 5 Απριλίου 1918 - Μπορντό, 17 Ιουνίου 1958) ήταν διάσημος Ισπανός αθλητής, ο οποίος όμως κατοικούσε στη Γαλλία, όπου και σκοτώθηκε σε τροχαίο δυστύχημα. Υπήρξε μπόντι μπίλντερ διεθνούς κλάσεως και κάτοχος του τίτλου Μίστερ Υφήλιος (Mr. Universe) στο Λονδίνο το 1952.

## Βιογραφία
Γεννήθηκε ως **Φιντέλ Φερέρο Κολίνο** και αργότερα υιοθέτησε το όνομα Χουάν. Γιος ενός εργάτη, το 1925 εγκαταστάθηκε με την οικογένειά του στη Γαλλία.

Το 1952 στο Θέατρο Σκάλα του Λονδίνου κέρδισε τον τίτλο του Μίστερ Υφήλιος, από τη NABBA, ο οποίος απονεμήθηκε για πρώτη φορά σε επαγγελματική κατηγορία. Παρά τη διεθνή απήχηση που είχε, ο Φερέρο δεν είχε καμία επιρροή στην Ισπανία επί καθεστώτος Φρανθίσκο Φράνκο, καθώς ήταν μετανάστης, ο οποίος ανήκε σε οικογένεια που δεν υποστήριζαν το καθεστώς.

Ο Φερέρο σκοτώθηκε σε τροχαίο δυστύχημα τον Ιούνιο του 1958 όταν η Renault Dauphine στην οποία επέβαινε με 4 άλλα άτομα, εξετράπη της πορείας της σε μια στροφή και ανατράπηκε. Ο αθλητής ήταν ο μοναδικός επιβάτης που σκοτώθηκε.

## Παραπομπές


## Εξωτερικοί σύνδεσμοι
*Φωτογραφίες στον ιστότοπο Classic Bodybuilders. 
*Personajes leoneses: Deportistas.  (ισπανικά)

 

Κατηγορία:Σωματοδόμηση
Επαρχία του Μπατμάν

Η **επαρχία Μπατμάν** (τουρκικά: *Batman ili*, κουρδικά: Parêzgeha Êlihê) είναι τουρκική επαρχία στο διαμέρισμα της Νοτιοανατολικής Ανατολίας στην νοτιοανατολική Τουρκία, το οποίο κατοικείται στην πλειοψηφία του από Κούρδους. και βρίσκεται νοτιοανατολικά της Μικράς Ασίας.

Η επαρχία είναι επίσης σημαντική για τα αποθέματα πετρελαίου και την παραγωγή του. Το βαμβάκι είναι η κύρια γεωργική ασχολία. Η επαρχία επίσης συνδέεται σιδηροδρομικά με τις επαρχίες Ντιγιαρμπακίρ και Έλαζιγ.

## Παραπομπές



Μπατμαν
Κατηγορία:Τουρκικό Κουρδιστάν
Μπατμάν

Το **Μπατμάν** (τουρκικά: Batman, IPA: · ) είναι πόλη της νοτιοανατολικής Τουρκίας και πρωτεύουσα της ομώνυμης επαρχίας. Βρίσκεται σε ένα οροπέδιο, 540 μέτρα πάνω από την επιφάνεια της θάλασσας, κοντά στη συμβολή του ποταμού Μπατμάν και του Τίγρη και είχε πληθυσμό 452.157 κατοίκους το 2021. Κατοικείται από Κούρδους.

## Ιστορία
Η επαρχία Μπατμάν περιλαμβάνει τον στρατηγικής σημασίας Τίγρη ποταμό με τα γόνιμα εδάφη στις όχθες του, καθώς και βραχώδη λόφους με πολλά σπήλαια που προσφέρουν φυσικό καταφύγιο. Ως εκ τούτου, κατοικούνταν από τους προϊστορικούς χρόνους, σύμφωνα με τα αρχαιολογικά ευρήματα. Τα πρώτα καταγεγραμμένα στοιχεία για οικισμούς στην επαρχία χρονολογούνται από τον 7ο αιώνα π.Χ. Μία τεχνητή «νήσος» δημιουργήθηκε σε αυτήν την ελώδη περιοχή, η οποία ονομάστηκε *ελεχάν* και παρέμεινε ανεξάρτητη για 194 χρόνια, από το 546 π.Χ. μέχρι την εισβολή του Μεγάλου Αλεξάνδρου το 352 π.Χ. Όπως και άλλες περιοχές της νοτιοανατολικής Τουρκίας, βρισκόταν υπό τον έλεγχο της Ρωμαϊκής και της Βυζαντινής Αυτοκρατορίας, όπου οι Έλληνες είχαν σημαντική πολιτιστική επιρροή. Η επαρχία Μπατμάν υπήρξε θρησκευτικό κέντρο τον 4ο–6ο αιώνα μ.Χ. αποτελώντας μέρος της Βυζαντινής Αυτοκρατορίας για επτά αιώνες. Τον 11ο–12ο αιώνα, πέρασε υπό τον έλεγχο της Μεγάλης Σελτζούκικης Αυτοκρατορίας και των Αρτουκιδών και κατέστη σημαντικός σταθμός του Δρόμου του Μεταξιού. Αυτή η περιοχή κατοικούνταν από Σύρους Χριστιανούς και είχε σημαντική παρουσία Ποντίων, Ασσυρίων, Εβραίων της Βαγδάτης και Αρμενίων· αυτοί οι λαοί ζούσαν στην περιοχή από το 500 π.Χ. μέχρι τα τέλη του 19ου αιώνα. Σημαντικές αλλαγές στη διοίκηση και τη γλώσσα έφερε το 1515 ο Μαχμούτ Πασάς Ελεχανί. Πιστεύεται ότι μία παραλλαγή του ονόματός του, *Ελάχ*, μετατράπηκε σε *Ιλούχ* και έδωσε το παλιό όνομα στην πόλη.

## Οικονομία
Το Μπατμάν είναι μια σημαντική περιοχή παραγωγής πετρελαίου, και έχει το παλαιότερο διυλιστήριο της Τουρκίας, αφού άνοιξε το 1955. Ένας σωλήνας, ο οποίος έχει μήκος 494 χλμ. μεταφέρει πετρέλαιο από το Μπατμάν στην Αλεξανδρέττα. Οι σιδηροδρομικές γραμμές στο κοντινό Κουρταλάν συνδέουν την πόλη με την Κωνσταντινούπολη. Υπάρχει επίσης τοπικό αεροδρόμιο.

## Εξωτερικοί σύνδεσμοι
* GAP Project page re Batman
* ''Kurds wait for Turkish sea change'' &ndash; BBC News 
* ''What's in a name? Too much in Turkey'' &ndash; The Guardian 
* 'Virgin suicides' save Turks' 'honor' (IHT) 

## Δείτε επίσης
* Κούρδοι
* Νοτιοανατολική Ανατολία
* Κουρδιστάν

## Πηγές


Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Σανλιούρφα

Η **Σανλιούρφα** (τουρκ. Şanlıurfa, συχνά αναφέρεται σε καθημερινή γλώσσα ως **Ούρφα** (Urfa), προηγουμένως ήταν γνωστή ως **[[Αντιόχεια (ή Έδεσσα)|Έδεσσα]]**, κουρδικά: Riha, αρμεν: Ուռհա (Ουρχάι), αραβ: الرها αρ-Ρουχά) είναι πόλη της Τουρκίας και πρωτεύουσα της ομώνυμης επαρχίας. Βρίσκεται στη Νοτιοανατολική Ανατολία και έχει πληθυσμό 573.769 κατοίκους (εκτίμηση 2018). Η Ούρφα βρίσκεται περίπου ογδόντα χιλιόμετρα ανατολικά του ποταμού Ευφράτη και χαρακτηρίζεται από ζεστά, ξηρά καλοκαίρια και δροσερούς, υγρούς χειμώνες.

Η πόλη αποτελείται κυρίως από Άραβες και Κούρδους καθώς και από Τούρκους.

## Ετυμολογία
thumb|left|Φορεσιές πλούσιων γυναικών της πόλης
Η πόλη έχει μείνει γνωστή με πολλά ονόματα στην ιστορία. Για λίγο καιρό στα ελληνικά ήταν γνωστή επίσης ως *Αντιόχεια η επί Καλλιρρόης*. Στη διάρκεια της Βυζαντινής κυριαρχίας μετονομάστηκε σε *Ιουστινούπολη*. Αν και πριν από την αρχή της τουρκικής κυριαρχίας ήταν ευρέως γνωστή με το όνομα που της δόθηκε από τους Σελευκίδες, Έδεσσα. 'Şanlı' (Σάνλι) (από τα αραβικά: σαν, شأن αξιοπρέπεια + τουρκική επιθετική κατάληξη -lı) σημαίνει μεγάλη, ένδοξη, αξιοπρεπής στα τουρκικά και η Ούρφα μετονομάστηκε επίσημα πάλι σε Şanlıurfa (Ούρφα η ένδοξη) από την Μεγάλη Τουρκική Εθνοσυνέλευση του 1984, σε αναγνώριση της τοπικής αντίστασης  κατά τη διάρκεια του διαμελισμού των εδαφών της Οθωμανικής Αυτοκρατορίας μετά τον Α΄ Παγκόσμιο Πόλεμο.

## Παραπομπές



Κατηγορία:Κουρδικοί οικισμοί στην Τουρκία
Coq

thumb|300px|Μια συνεδρία αλληλεπιδραστικής απόδειξης στο CoqIDE, το σενάριο της απόδειξης φαίνεται στα αριστερά και η κατάσταση της απόδειξης φαίνεται στα δεξιά.

Στην επιστήμη υπολογιστών, το **Coq** είναι ένας διαλογικό εργαλείο απόδειξης θεωρημάτων (interactive theorem prover). Υποστηρίζει την έκφραση μαθηματικών βεβαιώσεων, ελέγχει μηχανικά αποδείξεις τους, βοηθά στην εύρεση τυπικών αποδείξεων και εξάγει ένα πιστοποιημένο πρόγραμμα (certified program) από μια κατασκευαστική απόδειξη των τυπικών προδιαγραφών του. Το Coq λειτουργεί στη θεωρία του λογισμού των επαγωγικών κατασκευών (calculus of inductive constructions), ο οποίος αποτελεί παράγωγο του λογισμού των κατασκευών (calculus of constructions). Το Coq δεν είναι αυτόματος αποδείκτης θεωρημάτων αλλά περιλαμβάνει τακτικές αυτόματης απόδειξης θεωρημάτων και διάφορες διαδικασίες απόφασης (decision procedures).

Το Coq υλοποιεί μια συναρτησιακή γλώσσα προγραμματισμού με εξαρτώμενους τύπους (dependent types).

Αναπτύσσεται στη Γαλλία, στο εγχείρημα TypiCal (πρώην LogiCal), στο οποίο συμμετέχουν από κοινού το INRIA, η Πολυτεχνική Σχολή (École Polytechnique), το Πανεπιστήμιο Paris-Sud 11 και το CNRS. παλιότερα υπήρχε και μια ομάδα στην École Normale Supérieure de Lyon. Ο αρχηγός της ομάδας είναι ο Benjamin Werner. Το Coq υλοποιείται σε Objective Caml.

Η λέξη *coq* σημαίνει "κόκορας" στα Γαλλικά και προκύπτει από μια παράδοση ονομασίας των Γαλλικών ερευνητικών εργαλείων με ονόματα ζώων. Αποτελεί επίσης αναφορά στον Τιερί Κοκάν (Thierry Coquand), ο οποίος ανέπτυξε το λογισμό των κατασκευών με το Ζεράρ Υ (Gérard Huet). Αρχικά, ονομαζόταν απλά Coc, τα αρχικά των λέξεων "calculus of construction".

## Θεώρημα τεσσάρων χρωμάτων και η επέκταση ssreflect

Ο Georges Gonthier (από το Microsoft Research, στο Κέιμπριτζ της Αγγλίας) και ο Benjamin Werner (από το INRIA) χρησιμοποίησαν το Coq για να δημιουργήσουν μια απόδειξη του θεωρήματος τεσσάρων χρωμάτων, η οποία ολοκληρώθηκε το Σεπτέμβριο του 2004.

Με βάση αυτή τη δουλειά, αναππτύχθηκε μια σημαντική επέκταση του Coq που ονομάστηκε Ssreflect (που σημαίνει "small scale reflection" ή "ανάκλαση μικρής κλίμακας"). Παρά το όνομα, τα πιο πολλά από τα νέα χαρακτηριστικά που προσθέτει στο Coq η Ssreflect είναι ιδιότητες γενικής χρήσης, που δεν είναι χρήσιμα μόνο για το στυλ υπολογιστικής ανάκλασης της απόδειξης.

## Δείτε επίσης
* Curry-Howard
* Ιντουισιονιστική θεωρία τύπων
* Agda

## Αναφορές


## Εξωτερικοί σύνδεσμοι

*The Coq proof assistant - η επίσημη σελίδα 
*Cocorico!, το Coq Wiki 
*MSR Inria math components - η επέκταση Ssreflect 
*The Coq'Art - Βιβλίο για το Coq από τους Yves Bertot και Pierre Castéran 

Κατηγορία:Λογική για Υπολογιστές
Κατηγορία:Συναρτησιακές γλώσσες προγραμματισμού
Κατηγορία:Τυπικές μέθοδοι
Γέλη

Η **γέλη** ή **τζελ** () ονομάζεται η ημίρρευστη μάζα, η ζελατίνη. Στη φυσική χρησιμοποιείται επίσης ο όρος **πήκτωμα**.

Είναι υλικό με μεγάλο εύρος φυσικών ιδιοτήτων· από μαλακό και με μικρή πυκνότητα έως σκληρό και με μεγάλη πυκνότητα. Αυτό οφείλεται κυρίως στο ότι παρασκευάζεται μέσω χημικής διεργασίας που εκτελείται στο εργαστήριο και έχει να κάνει με τη διασταύρωση πολυμερών αλυσίδων. Στην ουσία η γέλη αποτελείται από διασπορά μορίων και σωματιδίων σε ένα υλικό στο οποίο η υγρή και στερεά φάση συνυπάρχουν.

Κατηγορία:Κολλοειδή
Κατηγορία:Φυσική συμπυκνωμένης ύλης
Κατηγορία:Επιστήμη υλικών
Επαρχία Σανλιούρφα

Η **επαρχία Σανλιούρφα** (, ) είναι επαρχία της νοτιοανατολικής Τουρκίας. Σήμερα, Τούρκοι και Κούρδοι αποτελούν την πλειονότητα του πληθυσμού της επαρχίας.

## Παραπομπές



Κατηγορία:Τουρκικό Κουρδιστάν
Πυκνότητα καταστάσεων

Στη Φυσική Στερεάς Κατάστασης, η **πυκνότητα καταστάσεων** (ΠΚ) είναι ο αριθμός των ενεργειακών καταστάσεων ανά μονάδα όγκου ενός φυσικού συστήματος στην ενεργειακή περιοχή (Ε, Ε+dΕ) ή ο αριθμός ηλεκτρονίων ή τροχιακών ανά μονάδα ενέργειας. Μαθηματικά εκφράζεται ως εξής: 

: \rho(E)= \frac{\mathrm{dN}}{\mathrm{d}E} 

όπου dN είναι ο αριθμός των καταστάσεων ανά μονάδα όγκου στο υπό εξέταση σύστημα.

Η γνώση της πυκνότητας καταστάσεων είναι σημαντική για την επεξήγηση αρκετών φαινομένων. Συγκεκριμένα η ΠΚ στη στάθμη Φερμί έχει μεγάλη σημασία για τον καθορισμό των ιδιοτήτων των στερεών σωμάτων.

Κατηγορία:Φυσική συμπυκνωμένης ύλης
Κατηγορία:Φυσική στερεάς κατάστασης
Κατηγορία:Επιστήμη υλικών
Κατηγορία:Θεμελιώδεις έννοιες της φυσικής
Οργανική ύλη

Ως **οργανική ύλη** θεωρείται η ύλη που έχει ως βάση της τον άνθρακα. Η οργανική ύλη (ή οργανικό υλικό, φυσική οργανική ύλη) είναι ύλη που προέρχεται από ζωντανούς οργανισμούς. Αποσυντίθεται, ή είναι προϊόν αποσύνθεσης, ή αποτελείται από οργανικές ενώσεις.Τα έμβια όντα και τα φυτά αποτελούνται από οργανική ύλη. Ο ορισμός της οργανικής ύλης ποικίλει ανάλογα με το θέμα για το οποίο χρησιμοποιείται.

Η οργανική ύλη είναι υπολείμματα των φυτών και των ζώων στο περιβάλλον. Βασικές δομές δημιουργούνται από κυτταρίνη, τανίνη και λιγνίνη, μαζί με διάφορες άλλες πρωτεΐνες, λιπίδια, και σάκχαρα. Είναι πολύ σημαντική για την κυκλοφορία των θρεπτικών ουσιών στο περιβάλλον και διαδραματίζει ρόλο στη διατήρηση του νερού στην επιφάνεια του πλανήτη.

Κατηγορία:Οργανική χημεία
Τροχιακό

Ο όρος **τροχιακό**  μπορεί να αναφέρεται:

Στη **φυσική** και **χημεία**:
* Ατομικό τροχιακό
* Μοριακό τροχιακό

Στην **κινηματική**:
* Τροχιά

Στην **αστρονομία** και τις **διαστημικές πτήσεις**:
* Τροχιά

## Δείτε επίσης

* Τροχιά (αποσαφήνιση)
Κύπελλο Κύπρου ποδοσφαίρου ανδρών 1970-71

Το **Κύπελλο Κύπρου 1970-71** ήταν η 29η έκδοση του Κυπέλλου Κύπρου. Νικήτρια ήταν η Ανόρθωση για πέμπτη φορά στην ιστορία της.

## Σύστημα διεξαγωγής
Στο κύπελλο Κύπρου 1970-71 συμμετείχαν οι 12 ομάδες του πρωταθλήματος Α΄ κατηγορίας 1970-71 και οι 4 πρώτες ομάδες του πρωταθλήματος Β΄ κατηγορίας 1970-71 (το κύπελλο διεξήχθη μετά την ολοκλήρωση των πρωταθλημάτων). Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1971-72.

## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ανόρθωση και η Ομόνοια. Ο τελικός διεξήχθη στις 30 Μαΐου 1971 στο Παλιό Γ.Σ.Π. (το οποίο ήταν και έδρα της Ομόνοιας) στη Λευκωσία. Το τελικό αποτέλεσμα ήταν 1-1 και για το λόγο αυτό διεξήχθη επαναληπτικός στις 6 Ιουνίου 1971 στο Στάδιο ΓΣΕ (το οποίο ήταν η έδρα της Ανόρθωσης). Νικήτρια ήταν η Ανόρθωση με σκορ 1-0.

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1970-71

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1970-1971
Ρόμπερτ Μιούλικεν

**Ρόμπερτ Σ. Μιούλικεν** (αγγλικά: *Robert Sanderson Mulliken*, 7 Ιουνίου, 1896 – 31 Οκτωβρίου, 1986) ήταν ένας Αμερικανός φυσικός και χημικός ο οποίος συνέβαλε αποφασιστικά στην ανάπτυξη της μοριακής φυσικής. Έλαβε το Βραβείο Νόμπελ Χημείας το 1966.

## Παραπομπές


Κατηγορία:Αμερικανοί φυσικοί
Κατηγορία:Αμερικανοί χημικοί
Κατηγορία:Βραβευμένοι με Νόμπελ Χημείας
Κατηγορία:Χημικοί του 20ού αιώνα
Κατηγορία:Απόφοιτοι του Τεχνολογικού Ινστιτούτου Μασαχουσέτης
Κατηγορία:Απόφοιτοι του Πανεπιστημίου Χάρβαρντ
Κύπελλο Κύπρου ποδοσφαίρου ανδρών 1971-72

Το **Κύπελλο Κύπρου 1971-72** ήταν η 30η έκδοση του Κυπέλλου Κύπρου. Νικήτρια ήταν η Ομόνοια για δεύτερη φορά στην ιστορία της.

## Σύστημα διεξαγωγής
Στο κύπελλο Κύπρου 1971-72 συμμετείχαν οι 12 ομάδες του πρωταθλήματος Α΄ κατηγορίας 1971-72, οι 12 ομάδες του πρωταθλήματος Β΄ κατηγορίας 1971-72 και οι 8 πρώτες ομάδες του πρωταθλήματος Γ΄ κατηγορίας 1971-72 (το κύπελλο διεξήχθη μετά την ολοκλήρωση των πρωταθλημάτων). Διεξήχθη σε 5 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1972-73. Επειδή η κυπελλούχος ομάδας είχε κατακτήσει και το πρωτάθλημα Α΄ κατηγορίας 1971-72 (οπόταν εξασφάλισε συμμετοχή στο Κύπελλο Πρωταθλητριών Ομάδων Ευρώπης 1972-73), στο Κύπελλο Κυπελλούχων 1972-73 συμμετείχε ο φιναλίστ του Κυπέλλου Κύπρου 1971-72.

## Α΄ γύρος




## Β΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ομόνοια και ο Πεζοπορικός. Ο τελικός διεξήχθη στις 12 Ιουνίου 1972 στο Παλιό Γ.Σ.Π. (το οποίο ήταν και έδρα της Ομόνοιας) στη Λευκωσία. Νικήτρια ήταν η Ομόνοια με σκορ 3-1 (παράταση).

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1971-72

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1971-1972
Οικογένεια Σπηλιωτόπουλου

Η **οικογένεια Σπηλιωτόπουλου** είναι παλιά οικογένεια πολιτικών και στρατιωτικών με σημαντική δράση στην ελληνική επανάσταση του 1821.

## Γενικά στοιχεία
Η καταγωγή της είναι από την Δημητσάνα, υποστηρίζεται δε ότι γενάρχης της οικογένειας ήταν ο Σπηλιώτης Γαβράς, γόνος βυζαντινού οίκου.

## Μέλη
* Σπηλιώτης Γαβράς, γενάρχης της οικογένειας Σπηλιωτόπουλου
** Γεωργάκης Γαβράς - Σπηλιωτόπουλος, γιος του Σπηλιώτη
*** Νικόλαος Σπηλιωτόπουλος, έμπορος, οπλαρχηγός και γιος του Γεωργάκη
**** Σπηλιωτόπουλος, γιος του Νικολάου
***** Θεόδωρος Σπηλιωτόπουλος, έμπορος και γιος του Σπηλιωτόπουλου
****** Δημήτριος Σπηλιωτόπουλος, δικηγόρος, βουλευτής, γερουσιαστής και γιος του Θεόδωρου
******* Αιμίλιος Σπηλιωτόπουλος, συγγραφέας, συνθέτης και γιος του Δημητρίου
****** Αντώνιος Σπηλιωτόπουλος (1869-1944), συγγραφέας, πολιτικός, υπουργός, σύζυγος της Αγγελικής Επ. Σπηλιωτοπούλου και γιος του Θεόδωρου
*** Σπυρίδων Σπηλιωτόπουλος, έμπορος, στρατηγός, δήμαρχος Ναυπλίου και γιος του Γεωργάκη
**** Αθανάσιος Σπηλιωτόπουλος, γιος του Σπυρίδονος
***** Επαμεινώνδας Σπηλιωτόπουλος, τραπεζίτης και γιος του Αθανασίου
****** Αγγελική Σπηλιωτοπούλου, σύζυγος Αντωνίου Σπηλιωτόπουλου και κόρη του Επαμεινώνδα
** Χρίστος Γαβράς - Σπηλιωτόπουλος, γιος του Σπηλιώτη
*** Αντώνιος Σπηλιωτόπουλος, αγωνιστής του 1821, έμπορος, γιος του Σπηλιωτόπουλου και γενάρχης της οικογένειας Βαρουξή (οι απόγονοι του Αντωνίου πήραν το όνομα "Μπαρουξής", που στη συνέχεια μετατράπηκε σε "Βαρουξής")

Σπηλιωτοπουλοι
Κύπελλο Κύπρου ποδοσφαίρου ανδρών 1974-75

Το **Κύπελλο Κύπρου 1974-75** ήταν η 33η έκδοση του Κυπέλλου Κύπρου. Νικήτρια ήταν η Ανόρθωση για έκτη φορά στην ιστορία της.

## Σύστημα διεξαγωγής
Στο κύπελλο Κύπρου 1974-75 συμμετείχαν οι 14 ομάδες του πρωταθλήματος Α΄ κατηγορίας 1974-75, ο ΑΠΟΕΛ που συμμετείχε ανεπίσημα στο πρωτάθλημα Α΄ κατηγορίας 1974-75 και ο πρωταθλητής του Ειδικού μικτού πρωταθλήματος Β΄ - Γ΄ κατηγορίας 1974-75, ΑΠΟΠ Πάφου.

Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας εκτελούνταν πέναλτι.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1975-76.

## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ανόρθωση και η Ένωσις Νέων Παραλιμνίου. Ο τελικός διεξήχθη στις 6 Ιουλίου 1975 στο Παλιό Γ.Σ.Π. στη Λευκωσία. Νικήτρια ήταν η Ανόρθωση με σκορ 3-2.

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1974-75

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1974-1975
Νέο Κύμα

Ο όρος **Νέο Κύμα** έχει χρησιμοποιηθεί για να περιγράψει αρκετά κινήματα στις τέχνες. Αυτά περιλαμβάνουν:

## Κινήματα στον κινηματογράφο

* Νουβέλ Βαγκ, ή *Νέο Κύμα* (αρχικό γαλλικό κινηματογραφικό κίνημα Nouvelle Vague)
* Νέο Κύμα Τσεχοσλοβακίας

## Κινήματα στην μουσική
* Νέο Κύμα του ελληνικού τραγουδιού
* New wave of British heavy metal
* New wave of American heavy metal
* Νιου γουέιβ (ποπ-ροκ μουσική)

## Άλλα

* Νέο Κύμα (ιστοριογραφικό ρεύμα), διεπιστημονική προσέγγιση που εστιάζει κυρίως στη μελέτη του ελληνικού εμφυλίου πολέμου (1946-1949)

*
La Fura dels Baus

thumb|right|350px|''Dreams in Flight'' - Παράσταση του θίασου La Fura dels Baus στην εναρκτήρια εκδήλωση του Φεστιβάλ Τέχνης στην Σιγκαπούρη το 2007
Οι **La Fura dels Baus** είναι θεατρικός θίασος από την Καταλονία.

Ιδρύθηκαν το 1979 στην πόλη Μογιά (ισπ. Moià), μεταφέρθηκαν όμως νωρίς στην Βαρκελώνη. Είναι πρωτοποριακοί στην εργασία τους και, συνδυάζοντας μουσική, χορό και φανταστικά σκηνικά εφέ αναζητούν νέους τρόπους έκφρασης. 

Κατά την δεκαετία του 1990 ο θίασος συμπεριλάμβανε στο πρόγραμμά του θεατρικά έργα, «ψηφιακό θέατρο» και μεγάλες δημόσιες εκδηλώσεις. Το 1992 οι La Fura dels Baus σημείωσαν μεγάλη επιτυχία με την παραγωγή της εναρκτήριας τελετής των Ολυμπιακών Αγώνων στην Βαρκελώνη. Αργότερα ακολούθησαν διαφημιστικές εκδηλώσεις της  Pepsi και της Mercedes-Benz.

Εκτός από θεατρικές και χορευτικές παραστάσεις, ο θίασος απέδωσε με μεγάλη επιτυχία και αρκετά έργα της όπερας. Την *Atlàntida* του Μάνουελ δε Φάλγια, το Le Martyre de Saint Sébastien (Μαρτύριο του Αγίου Σεβαστιανού) του Κλωντ Ντεμπυσί, καθώς και την *La damnation de Faust* (Καταδίκη του Φάουστ) του Εκτόρ Μπερλιόζ στις εκδηλώσεις του Φεστιβάλ του Σάλτσμπουργκ το 1999.

Στην δεκαετία του 2000 οι La Fura dels Baus σκηνοθέτησαν την επική τετραλογία έργων όπερας του Ρίχαρντ Βάγκνερ, Το Δαχτυλίδι του Νιμπελούνγκεν σε διεύθυνση ορχήστρας Ζούμπιν Μέτα στο θέατρο Palau de les Arts Reina Sofía στην Βαλένθια. Ακολούθησε η όπερα Τανχόυζερ στην Σκάλα του Μιλάνου.

Άλλες αξιόλογες παραστάσεις, από τις οποίες πολλές βραβεύτηκαν, είναι *Accions* (1983), *Suz/o/Suz* (1985), *Tier Mon* (1988), *Noun* (1990), *Manes* (1996), *Faust 3.0* (1998), *OBS* (2000), *XXX* (2002), *Metamorfosis* (2005) και *Dreams in Flight* (2007).
## Βιβλιογραφία
* Theatre Journal *Scenes from the Contemporary Barcelona Stage: La Fura dels Baus's Aspiration to the Authentic*. Feldman, Sharon G., Theatre Journal – Volume 50, Nr. 4, Dezember 1998, S. 447–472 (E-ISSN 1086-332X Print ISSN 0192-2882)

## Εξωτερικοί σύνδεσμοι

* Επίσημη ιστοσελίδα

Κατηγορία:Θεατρικά σχήματα
Κατηγορία:Πολιτισμός στη Βαρκελώνη
Τζαμέλ Αμπντούν

Ο **Τζαμέλ Αμπντούν** (γεν. 14 Φεβρουαρίου 1986 στο Μοντρέιγ (Σεν-Σαιν-Ντενί)) είναι Αλγερινός ποδοσφαιριστής, που αγωνίζεται στο χώρο της μεσαίας γραμμής.

## Καριέρα
Ο Αμπντούν ξεκίνησε την ποδοσφαιρική του καριέρα από την ομάδα Νέων της Παρί Σεν Ζερμέν και το 2003 αποκτήθηκε από την Αζαξιό, ενώ τον Ιανουάριο του 2007 αποκτήθηκε με η μορφή δανεισμού από την Μάντσεστερ Σίτι όπου όμως έμεινε μόνο για έξι μήνες έχοντας μόλις μία επίσημη συμμετοχή για το Κύπελλο Αγγλίας. Τη σεζόν 2007/08 αγωνίστηκε στη Σεντάν έχοντας 33 συμμετοχές και 5 τέρματα και έπειτα αγωνίστηκε για μία διετία στην Ναντ, όπου μέτρησε 3 γκολ σε 50 αγώνες.

Στις 24 Αυγούστου 2010 ανακοινώθηκε η απόκτηση του από την Καβάλα που αγωνίστηκε με μεγάλη επιτυχία για έναν χρόνο. Από τη σεζόν 2011-12 αγωνίζεται στον Ολυμπιακό Πειραιώς, όπου και πήρε μεταγραφή.

Ο **Αμπντούν** έχει αγωνιστεί με τις μικρές εθνικές ομάδες της Γαλλίας, ενώ τον Ιανουάριο του 2010 πραγματοποίησε το ντεμπούτο του με την Εθνική ανδρών της Αλγερίας στην εκτός έδρας αναμέτρηση με την Ανγκόλα. Συμμετείχε μάλιστα και στην αποστολή της Αλγερίας για το Μουντιάλ του 2010 και αγωνίστηκε για 16 λεπτά ως αλλαγή στον αγώνα με την Αγγλία. Το καλοκαίρι του 2013, έφυγε από τον Ολυμπιακό για την αγγλική Νότιγχαμ Φόρεστ.

## Τίτλοι
* **2 [[Ελληνικό πρωτάθλημα ποδοσφαίρου ανδρών|Πρωταθλήματα Ελλάδας]]**: 2012, 2013
* **2 [[Κύπελλο Ελλάδας ποδοσφαίρου ανδρών|Κύπελλα Ελλάδας]]**: 2012, 2013

## Ατομικές Διακρίσεις
* **Πρώτος σε ασίστ** την περίοδο 2011-12 με 7 ασίστ

## Πηγές

* Στατιστικά καριέρας
* Προφίλ στο fifa.com 
* Πήρε Αμπντούν η Καβάλα
* Υπογράφει στον Ολυμπιακό ο Αμπντούν

## Εξωτερικοί σύνδεσμοι
* Τζαμέλ Αμπντούν, Ο Τζαμέλ Αμπντούν στην επίσημη ιστοσελίδα του Ολυμπιακού
* Στατιστικά σεζόν 2011-12 

Κατηγορία:Μέσοι ποδοσφαιριστές
Κατηγορία:Αλγερινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Ολυμπιακού Πειραιώς
Α
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ18
Κατηγορία:Ξένοι ποδοσφαιριστές στην Ελλάδα
Κατάλογος αντικειμένων NGC (7000-7840)

Ο New General Catalogue (*Νέος Γενικός Κατάλογος*, για συντομία *NGC*) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως **αντικείμενα NGC**, όπως γαλαξίες και αστρικά σμήνη. Αυτός ο κατάλογος περιλαμβάνει τα αντικείμενα 7000 μέχρι 7840.

## 7000-7099

## 7100-7199

## 7200-7299

## 7300-7399

## 7400-7499

## 7500-7599

## 7600-7699

## 7700-7799

## 7800-7840

## Παραπομπές



*7